Kai kunstikeskus

Kai kunstikeskus on Eesti Kaasaegse Kunsti Arenduskeskuse loodud ja opereeritav rahvusvaheline kunstikeskus, mis asub Tallinnas Noblessneri sadamalinnakus.Keskusest | Kai kunstikeskus. Vaadatud 13.10.2021.

Kunstikeskus avati 2019. aasta 20. septembril ja keskuse avanäituseks oli Hanna Laura Kaljo kureeritud näitus "Lase oma tähelepanul .... pehmeneda ja laiali valguda".Galerii. Kai kunstikeskus avati vaatemängulise performance'iga. ERR Kultuur, 21.09.2019. Vaadatud 13.10.2021. Esimese kümne päevaga külastas kunstikeskust enam kui 2000 külastajat.Kai kunstikeskus on esimeste päevadega kogunud üle 2000 külastuse. ERR Kunst, 01.10.2019. Vaadatud 13.10.2021.

Kunstikeskuse tegevus ja eesmärk
Kai kunstikeskuse põhitegevus on Eesti kaasaegse kunsti toetamine, arendamine ja rahvusvaheliselt nähtavamaks muutmine.

Kunstikeskuse eesmärk on elamusliku kultuurikvartali loomine ja kaasaegse kunsti kogemise inimestele lähemale toomine. Lisaks tegeletakse Eesti kaasaegse kunsti edendamisega ka väljaspool Eestit ja luuakse Eesti kunstnikele võimalusi oma tegevusvälja laiendada (sh rahvusvahelise residentuuriprogrammiga).

Kai kunstikeskus on võõrustanud ka kunstiürituste näitusi. Keskuse avanäitus "Lase oma tähelepanul .... pehmeneda ja laiali valguda" toimus Tallinna Fotokuu raames ja 2021. aasta mais avati keskuses Tallinna rakenduskunsti triennaali peanäitus "Kumab läbi".Kai kunstikeskuses avatakse suur rakenduskunsti näitus "Kumab läbi". ERR Kultuur, 25.05.2021. Vaadatud 13.10.2021.

Kunstikeskuse hoone
Kunstikeskuse hoone näol on tegemist endise allveelaevatehase tööstushoonega, mis on enam kui sajand vana ja muinsuskaitse all. Lisaks näitusesaalidele on keskuses ka kino, söögikohad, ühiskontor ja muud pinnad.https://kultuur.err.ee/904937/sugisel-avatakse-noblessneri-sadamalinnakus-uus-kunstikeskus. ERR Kultuur, 29.01.2019. Vaadatud 13.10.2021.

Viited

Kategooria:Eesti kunstimuuseumid
Kategooria:Tallinna muuseumid